
PËR MIRATIMIN E APLIKIMIT TË OST SHA PËR NDRYSHIMIN E PLANIT TË INVESTIMEVE PËR PERIUDHËN E TRETË RREGULLATORE 2012–2014

Në mbështetje të neneve 9, 24 dhe 64 të ligjit nr. 9072, datë 22.5.2003 “Për sektorin e energjisë elektrike”, të ndryshuar, nenit 9 të rregullores “Për procedurat e paraqitjes dhe miratimit të planit të investimeve nga të licencuarit në sektorin e energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës  20.2.2012,  pasi shqyrtoi kërkesën e shoqërisë OST sh.a., dhe u njoh me relacionin e përgatitur nga grupi i punës, 
konstatoi se:
Aplikimi i OST sh.a., për ndryshimin e planit të investimeve për vitin 2012-2014, nuk ka impakt në tarifën e transmetimit të miratuar për OST sh.a., për periudhën e tretë rregullatore 2012-2014 dhe përmbush përgjithësisht detyrimin e paraqitjes së aplikimit në zbatim të rregullores për procedurat e paraqitjes dhe miratimit të planit të investimeve nga të licencuarit në sektorin e energjisë elektrike.  
Për gjithë sa më sipër, Bordi i Komisionerëve 

                                                     VENDOSI:

1. Të miratojë aplikimin e shoqërisë OST sh.a., për ndryshimin e planit të investimeve për periudhën e tretë rregullatore 2012-2014, sipas tabelës bashkëlidhur. 
2. Ngarkohet Drejtoria Juridike dhe e Mbrojtjes së Konsumatorit për njoftimin e OST sh.a.
Ky vendim hyn në fuqi menjëherë.
Ky vendim botohet në Fletoren Zyrtare.

